SET พุ่งต่อ 11 จุดตามตปท. รับความหวังศก.ฟื้น ฟากโบรกฯแนะซื้อ 5 หุ้นเด่นรับอานิสงส์!
SET พุ่งต่อ 11 จุดตามตปท. รับความหวังศก.ฟื้น ฟากโบรกฯแนะซื้อ 5 หุ้นเด่นรับอานิสงส์!
2 มิ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,363.15 จุด บวก 10.78 จุด หรือ 0.80% สูงสุดที่ 1,364.15 จุด ต่ำสุดที่ 1,360.98 จุด มูลค่าการซื้อขาย 2.70 พันล้านบาท
ด้าน บล.ฟินันเซีย ไซรัส ประเมินแนวโน้มตลาดวันนี้ คาดว่า SET Index จะแกว่งตัว Sideways to Sideways Up ในกรอบ 1,345-1,360 จุด โดยตลาดยังตอบรับเชิงบวกต่อการทยอย Reopen Economy อย่างไรก็ตามสถานการณ์ตึงเครียดระหว่างสหรัฐฯ-จีนยังเป็นประเด็นที่ต้องระวังหลังล่าสุดจีนสั่งระงับการซื้อสินค้าเกษตรจากสหรัฐฯรวมถึงถั่วเหลืองชั่วคราว ทำให้อาจกระทบต่อข้อตกลงทางการค้าเฟส 1 ทำให้ความผันผวนของตลาด
ขณะที่ บล.คิงส์ฟอร์ด ตลาดยังให้น้ำหนักกับปัจจัยทางเศรษฐกิจ พร้อมวางแนวรับดัชนี SET ที่ 1,330 – 1,340 จุด หากยืนได้ ดัชนีอยู่ในกรอบ Sideway Up โดยมีแนวต้าน 1,360 – 1,370 จุด แนะนำซื้อกลุ่มธนาคาร, ปิโตรเคมี  BBL, TCAP, PTTGC, IVL, TASCO (รับผลดีกำไรฟื้นตัวตามเศรษฐกิจ)